[Resep] Denningvleis | Maroela Media
Denningvleis. Foto: Lekker en Vinnig
1 kg skaapvleis-dunrib of -boud, in stukkies gesny
knippie vars fyngerasperde of fyn neutmuskaat
20-30 ml tamaryn
Verhit die olie in ŉ swaarboomkastrol.
Voeg die knoffel en uie daarby.
Strooi die suiker oor en smoor dit tot die uie goudkleurig is.
Skep dit uit en plaas die vleis in die kastrol. Braai tot dit begin verkleur.
Voeg nou die kruienaeltjies, wonderpeperkorrels, lourierblare, sout, peper en neutmuskaat by die vleis en skep die uie en knoffel terug in die pot. Voeg 125 ml van die water by. Sit die deksel op en stowe die vleis tot sag. Dit neem ± 1-1½ uur.
Week intussen die tamaryn in die orige 125 ml water. Syg deur ŉ fyn sif en voeg die water by die vleis. Laat weer ŉ rukkie stowe om die geure goed te laat meng.
Sit dit voor met rys of gekookte aartappels.
Resep oorspronklik gepubliseer in Eet saam, GKSA.
Help my asb uit my onkunde… WAT is tamaryn?
Dit is pikswart, jy kry dit by chinese winkels en ook indieer winkels, word baie gebruik in indiese geregte. Dit is baie suur, alhoewel jy n soetsuur een ook kry, daar is pitte en stokkies in dis hoekom jy dit week en die aftreksel deur n sif gooi. Ek eet die suur een sommer so omrede dit vir my lekker is. Word amper soos dadels in blokke verpak.
Jy kry ook “tamarind paste” in die eksotiese kos rak van groot supermarkte, in ‘n klein fles of botteltjie. Ek wil die resep graag probeer en beplan sommer om ‘n eetlepel van die pasta met die voorgeskrewe water te verdun.
Tamaryn ook met asyn vervang word.
Klink heerlik. Weet iemand dalk waarom dit ‘denningvleis’ genoem word, of is dit maar net n naam?